Saku Vallavolikogule

**Revisjonikomisjoni aruanne Saku valla 2016. aasta konsolideerimisgrupi**

**majandusaasta aruande kohta**

Alus: Kohaliku omavalitsuse finantsjuhtimise seadus § 29 lõige10

**1. Majandusaasta aruande kinnitamine**

Revisjonikomisjon tutvus Saku valla 2016. aasta konsolideerimisgrupi majandusaasta aruandega ning sõltumatu vandeaudiitori aruandega.

Enne auditi alustamist tegi revisjonikomisjon audiitorile ettepaneku pöörata tähelepanu mõningatele küsimustele ning kohtus peale auditi lõpetamist audiitor Tatjana Minzatovaga Osaühingust Audest Audiitorteenused.

**Revisjonikomisjon teeb volikogule ettepaneku**:

Revisjonikomisjon, vaadanud läbi Saku valla 2016. aasta konsolideerimisgrupi majandusaasta aruande ja kuulanud ära vallavanema, finants- ja majandusteenistuse juhtide selgitused tõstatud küsimustele, toetab Saku Vallavalitsuse esitatud aruande kinnitamist volikogu istungil.

**2.** **Revisjonikomisjoni aruanne volikogule**

Revisjonikomisjon pidas 2016. aastal 8 komisjoni koosolekut ning vastavalt Saku Vallavolikogu 18. veebruar 2016 otsusega nr 21 kinnitatud tööplaanile:

* 1. Kontrollis Kurtna Kooli ja lasteaia eelarveliste vahendite kasutamist;
  2. Analüüsis keskkonnajärelevalvealaseid tegevusi 2015. aastal (millised menetlused algatati, kas menetlus algatati ametniku initsiatiivil või teate peale ning millised olid menetluse tulemused);
  3. Analüüsis 2015. aasta hangete põhjal riigihankeid ja viis läbi konsultatsiooni, analüüsimiseks võeti juhusliku valikuna kolm hanget;
  4. Vaatas läbi majandusaasta aruande ja koostas kirjaliku arvamuse.

Lisaks tööplaanile jälgib revisjonikomisjon jooksvalt valla põhimääruse § 40 lõike 1 alusel vallavalitsuse koostatud eelnõude (eelarve, arengukava jt) vastavust seadustele juba menetluse protsessis ning komisjoni tehtud ettepanekuid eelnõude muutmiseks on vallavalitsus arvesse võtnud ja viinud need valdavalt ka eelnõudesse sisse.

Revisjonikomisjoni esimees Lemmi Oro

Aseesimees Ken Kukkonen

Liige Mai Stern

11.05.2016